Geoinformatika MSc felvételi segédanyagok

**Földrajz:**

**Elméleti témakörök:**

1. A Föld belső szerkezete, lemeztektonika, vulkánosság, földrengések
2. Földrajzi övezetesség (szoláris övezetesség, éghajlatot befolyásoló tényezők, tenger- és széláramlási rendszerek, főbb társadalom- és gazdaságföldrajzi következmények)
3. A víz földrajza (felszíni vizek jellemzői, felszíni vizek felszínformálása, felszín alatti vizek, karsztosodás)
4. A Kárpát-medence természetföldrajzi jellemzői, tájtagolódása (nagytájak, földtörténet, éghajlat, felszínformálódás, biogeográfia)
5. Globális környezeti problémák (klímaváltozás, hulladékok, szennyvizek, erdőirtás, ökológiai lábnyom)
6. Az energiaforrások típusai, gazdasági hasznosításuk (megújuló és nem megújuló, fosszilis és nem fosszilis energiaforrások térbelisége; az energiatermelés és -fogyasztás globális egyenlőtlenségei)
7. A modern urbanizáció fogalma, szakaszai. A világ városhálózata
8. A Föld népességének alakulása, demográfia (alapfogalmak történeti áttekintés; mutatók; regionális különbségek)
9. Globális centrum-periféria egyenlőtlenségek (történeti és földrajzi áttekintés; a fejlettség jelentése; mutatószámok)
10. A magyar társadalom és gazdaság területi szerkezete (településhálózat, a termelési ágazatok földrajzi különbségei)

**Gyakorlati témakörök:**

1. Éghajlati diagramok elemzése
2. Hidrológiai idősor (vízállás, vízhozam) értelmezése
3. Felszínformák felismerése képek alapján
4. Néhány alapvető statisztikai jellemző (hisztogram, eloszlás, átlag, medián, szórás) bemutatása egy tetszőleges földrajzi adatsor kapcsán
5. Regresszió-analízis értelmezése egy tetszőleges földrajzi adatsor kapcsán
6. Kérdőív összeállítása egy tetszőleges földrajzi felméréshez
7. Területi adatmátrix összeállítása online forrásból
8. Társadalmi-gazdasági diagramok elemzése
9. Demográfiai idősor (természetes szaporodás, vándorlás) értelmezése
10. Gazdasági idősor értelmezése, előrejelzés

**Felkészüléshez javasolt:**

“*Nincs királyi út!*” (Eukleidésztől származó idézet, ami erre a felvételire is érvényes), azaz nincsenek ingyenesen elérhető, kész tétel-kidolgozások, áttekintő munkák.

Az egyes témakörökben való elmélyüléshez javasolt (az egyszerűtől a bonyolultabb felé haladva):

- a világháló szakmailag korrekt oldalain való tájékozódás;

- a középiskolás földrajz tananyag vonatkozó részeinek ismerete;

- a témakörökhöz kapcsolódó egyetemi tankönyvek, jegyzetek;

A lexikális ismeretek helyett inkább az általános tájékozottság, a fogalmak és az összefüggések megértése, valamint az adatelemző készség esik nagyobb súllyal latba a felvételi értékelésekor.

Gyakorlati témakörökhöz ajánlott (többek között, bár nincs minden gyakorlati témakör lefedve ezekkel):

Éghajlati diagramok: <http://kig.hu/images/article/12131/ghajlatidiagramokelemzse.pdf>

Változatos földrajzi adatbázisok és térképek: <http://fuggelek.foldrajzmagazin.hu/>

Statisztikai jellegű gyakorlati kérdésekhez: <http://geogr.elte.hu/REF/REF_Kiadvanyok/REF_RTT_11/RTT-11-tartalom.htm>